કરનના કહેવા અનુસાર તેને કાયમ પોતાની જાત પર અને તેની લાગણીઓ પર કાયમ ગર્વ રહ્યો છે અને કાયમ કરતો રહેશે. કરને ભારપૂર્વક જણાવ્યું છે કે તે પોતાની આત્મકથાના એક એક શબ્દ સાથે આજે પણ વળગી રહ્યો છે. પરંતુ, તેણે એમ ઉમેર્યું હતું કે દુનિયામાં એવા ઘણા લોકો છે જે કોઈની અંગત પસંદ-નાપસંદ સમજી શકતા નથી. આ અંગે ઉદાહરણ આપતા કરન કહે છે કે દરરોજ સવારે તે તેના ટ્વીટર અને ઈન્સ્ટાગ્રામ એકાઉન્ટ્સ પર તેની સેકસ્યુઆલિટી અંગે ભદ્દી કમેન્ટ્સ વાંચે છે અને તેને નવાઈ લાગે છે કે આ લોકો આવી કમેન્ટ્સ રોજરોજ ક્યાંથી લઇ આવતા હશે?